Број: 195-19-O/3

Дана: 12.08.2019. године

**ДОДАТНО ПОЈАШЊЕЊЕ 1**

Poštovani,

U vezi sa Javnom nabavkom br. 195-19-O,"Izvođenje radova na objektu Klinike za ginekologiju i akušerstvo Kliničkog centra Vojvodine, Novi Sad lamele B i C", odgovorite na sledeće:

1. Predmet javne nabavke obuhvata postavljanje instalacija sistema tehničke zaštite, između ostalog i sistema za dojavu požara, kao i izradu projektne dokumentacije izvedenog stanja (objekta). U Članu 75. Zakona o javnim nabavkama stoji da ponuđač mora dokazati da poseduje važeću dozvolu nadležnog organa za obavljanje delatnosti koja je predmet javne nabavke, ako je takva dozvola predviđena posebnim propisom. Kako je za postavljanje i projektovanje instalacija tehničke zaštite, uključujući i sistem za dojavu požara, predviđena posebna dozvola, odnosno ovlašćenja (licence) koje izdaje MUP R. Srbije, za planiranje, projektovanje i montažu sistema tehničke zaštite po Zakonu o privatnom obezbeđenju, kao i za projektovanje i izvođenje sistema za dojavu požara po Zakonu o zaštiti od požara (licenca B2), molim Vas da u tom smislu korigujete Konkursnu dokumentaciju.

2. Da li je potrebno da elektroinženjer za kojeg se, u delu dodatnih uslova, traži da je obučen za ugradnju, puštanje u rad i održavanje sistema za dojavu požara i bolničku signalizaciju poseduje licencu izdatu od Inženjerske komore Srbije za izvođenje telekomunikacionih mreža i sistema (licenca 453)?

3. Upredmeru radova koji je deo Obrasca ponude, u delu telekomunikacionih i signalnih instalacija navode se minimalne tehničke karakteristike materijala i opreme koju ponuđač treba da ponudi, međutim, naručilac konkursnom dokumentacijom nije, kako je to uobičajeno u drugim sličnim javnim nabavkama, predvideo neki od načina na koji ponuđač dokazuje da oprema i materijali koje nudi zadovoljavaju minimum tehničkih uslova. Predlažemo naručiocu da predvidi neki od načina, npr. dostavljanje kataloške dokumentacije ili tehničkih listova za opremu i materijale koje nudi, ili drugi sličan način, kojim ponuđač dokazuje da je oprema koju nudi odgovarajuća opremi koja se traži u obrascu strukture cene, jer verujemo da je to i u interesu i naručioca i ponuđača, kako bi se izbegli potencijalni nesporazumi i problemi prilikom kasnijeg izvođenja radova.

**ОДГОВОРИ**

1. Наручилац ће приступити измени конкурсне документације.
2. Да, потребно је да електроинжењер за којег се тражи да је обучен за уградњу и пуштање у рад система за дојаву пожара и болничку сигнализацију поседује лиценцу Инжењерске коморе Србије за извођење телекомуникационих мрежа и система, 453.
3. Наручилац ће приступити измени конкурсне документације.

С поштовањем,

Комисија за јавну набавку 195-19-О